kalixlouiis/myanmar-wikipedia-corpus huggingface dataset:
ယေဘုယျအားဖြင့် ဤအရည်အသွေးများသည် တရုတ်ဂရိတ်ပညာများကျင့်ကြံသဖြင့် ရလာသည်ဟုဆိုနိုင်သည်။
မသေဆေး (Elixir of life) ရခြင်းနှင့် အစားအသောက်ပုံစံတချို့၊ မေထုံမှီဝဲခြင်းကို ရှောင်ကြဉ်ခြင်းတို့လည်းပါဝင်သည်။
ထိုမသေနိုင်သော တန်ခိုးရှင်များသည် ဒဏ္ဍာရီအားဖြင့် သုခတောင်ကြီးဟုခေါ်တွင်သည့် ခွန်းလွန် တောင်ကြီး၌နေထိုင်ကြ၏။
မာကူး thumb| အသက်ရှည်ခြင်းဆိုင်ရာနတ်သမီး မာကူးပုံပါသော ပန်းကန်။
ချင်းမင်းဆက်၊ ကျန်ရှီးခရိုင်၊ ကျင့်တချန် (အေဒီ ၁၇၀၀-၁၈၀၀)၊ ကြွေသုတ်၍ အပေါ်မှ ဆေးရောင်စုံဖြင့်ဆွဲထားခြင်း။
မာကူး (Magu) သည်ဒဏ္ဍာရီလာ တောက်ဝါဒီတန်ခိုးရှင်တစ်ဦးဖြစ်၍ ယခုတွင် ကိုးကွယ်ကြသည်။
မသေဆေးနှင့် ဆက်နွယ်သောသူဖြစ်ကာ တရုတ်ဒဏ္ဍာရီတွင် အမျိုးသမီးများကိုကာကွယ်သူအဖြစ် အမှတ်သညာပြုကြ၏။
သရဲတစေ၊ ဝိဉာဉ်များ တရုတ်ဒဏ္ဍာရီ၌ သရဲတစေ ဝိဉာဉ်များနှင့်ပတ်သက်သော အယူအဆ၊ ဇာတ်လမ်းပုံပြင်များစွာရှိသည်။
အားလပ်ရက်များနှင့် ပွဲတော်များ ဘာသာရေးအားလပ်ရက်နှင့် ရိုးရာပွဲတော်များသည် ဒဏ္ဍာရီများစွာနှင့်သက်ဆိုင်ကြ၏။
ချင်းမင်းပွဲတော် ချင်းမင်းပွဲတော်သည် တရုတ်အားလပ်ရက်နေ့တစ်ခုဖြစ်၍ မိသားစုဝင်များလုပ်ဆောင်သည့်ပွဲတစ်ခုဖြစ်ကာ ဘိုးဘေးများကိုကန်တော့ကြသည်။
နှစ်စဉ်ပြုလုပ်ကြသည်။
ချီးရှီးပွဲတော် နှစ်စဉ်ပြုလုပ်သော ချီးရှီးအားလပ်ရက်တစ်ခုသည် ချစ်ခြင်းမေတ္တာနှင့်သက်ဆိုင်သောနေ့တစ်နေ့ဖြစ်၏။
ဇာတ်လမ်းပုံပြင်မှာ နွားကျောင်းသားနှင့် ရက်ကန်းသမလေး တို့ပြန်လည်ပေါင်းထုပ်သည့် ဒဏ္ဍာရီလာပုံပြင်ကိုအစွဲပြု၍ လုပ်ကြသည်။
ရာသီဥတုနတ်ဒေဝါများ မိုးခေါင်ခြင်း၊ မိုးကြိုးပစ်ခြင်း အစရှိသော ရာသီနှင့်သက်ဆိုင်သော နတ်ဒေဝါများစွာရှိကြသည်။
နဂါးများသည် ပုံမှန်အားဖြင့် မိုးရွာသွန်းခြင်းနှင့် သက်ဆိုင်ကြသည်။
နုပါ (Nuba) သည် အဝါရောင်ဧကရာဇ်၏ သမီးတော်ဖြစ်၍ ကျိုးလုတိုက်ပွဲတွင် ဖခင်ကို ချိယိုနှင့်ဖြစ်သောစစ်ပွဲ၌ကူညီခဲ့သည်။
ချိယိုသည် လေနတ် ဖန်းပို (Feng Bo)နှင့် မိုးနတ် ယွိရှီ (Yu Shi) ကိုစေလွှတ်ပြီးနောက် နုပါသည်ကောင်းကင်မှဆင်းလာပြီး မိုးခေါင်မှုအစွမ်းသုံး၍ ထိုနတ်နှစ်ပါး၏ အစွမ်းများကို ချေဖျက်ခဲ့သည်။
တရုတ်စာပေ၌ ပထမဆုံးပါဝင်သောနတ်သမီးများအနက်တစ်ပါးဖြစ်သည်။
ရှိကျင်းကဗျာစုစည်းမှု၊ နောက်ပိုင်းပေါ်ထွက်လာသော ရှန်ဟိုင်ကျင်း စသည်တို့၌ပါဝင်သည်။
ကြယ်တာယာနတ်မင်းများ များမြောင်လှသော နတ်၊ နတ်သမီး စသည်တို့သည် တချို့သော နတ်က္ခတာယာဂြိုဟ်များနှင့် အထူးသဖြင့်သက်ဆိုင်ကြသည်။
နေ နေနတ်ဘုရားမတစ်ပါးမှာ ရှီးဟော် (Xihe)ဖြစ်သည်။
ဟို့ရီ နှင့် နေဆယ်စင်း နေဆယ်စင်းရှိသည်ဟုဆိုကြသည်။
တစ်စင်းဆီသည် တာဝန်ကျရာနေ့၌ ကောင်းကင်ကိုဖြတ်သန်းရသည်။
(တစ်ချိန်က တစ်ပတ်တွင် ဆယ်ရက်သတ်မှတ်ထားသည်ဟု တွေးယူဆဖွယ်ရာရှိ၏။
) တစ်ရက်သောနံနက်ခင်းတစ်ခု၌ ထိုနေဆယ်စင်းလုံးထွက်လာကာ အပူရှိန်ကြီးသဖြင့် မြေပြင်ခန်းခြောက်၊ သစ်ပင်များညှိုးနွမ်း၊ လူအများသေအံ့ဆဲဆဲဖြစ်လာသည်။
မြားသမား ဟို့ရီ(Houyi) သည် နေကိုးစင်းကို ပစ်ခတ်ခဲ့၍ လူအသက်ကိုကယ်ဆယ်သည်ဟု ဒဏ္ဍာရီရှိသည်။
လ thumb|လနတ်သမီး၊ ခြေသုံးချောင်းပါဖားနှင့် ငရုတ်ဆုံကျည်ပွေ့ဖြင့် ယုန် (ထန်မင်းဆက်ခေတ်က ကြေးမုံအနောက်ဘက်) ချန်းဟော(Chang'e) သည် လနတ်သမီးဖြစ်သည်။
ချန်အာ ဒဏ္ဍာရီ၌ လနတ်သမီး ချန်အာသည် မြားသမား Houyiနှင့် လက်ဆက်ခဲ့သည်။
တစ်ရက်၌ မသေဆေးလုံးတစ်လုံးမျိုချမိ၍ လဆီသို့တက်သွားသည်။
ကောက်ရာသီအချိန် လပြည့်သည့်နှစ်တိုင်း ချန်အာကို ပူဇော်ကြသည်။
ထိုပွဲတော်ကို နွေဦးလယ်ပွဲတော် (Mid-Autumn Festival) ဟုခေါ်ဆိုကြသည်။
ဝုကန်းနှင့် မှော်သစ်ပင် မှော်ဆန်သောအပင်တစ်မျိုး လပေါ်၌ပေါက်လာသည်။
တန်ခိုးရှင် ဝုကန်းက ထိုအပင်ကိုသေးသည်ထက်သေးအောင်ခုတ်သည်။
မှော်အစွမ်းဖြင့် ကြီးလာပြန်သော် ဝုကန်းက ထပ်မံခုတ်သည်။
ဤသို့ဖြင့် အဆုံးမရှိသောလတိုင်း၌ဖြစ်ပေါ်သည့် ကိစ္စဖြစ်သည်။
လပေါ်မှာ ယုန်ဝပ်လို့ မှော်အစွမ်းရှိသော ယုန်တစ်ကောင်လပေါ်၌ နေထိုင်သည်။
ထိုယုန်ကို လပြည့်လျှင်မြင်တွေ့နိုင်သည်။
ယုန်မှာ မသေဆေးဖော်ရန် ကျည်၊ ကျည်ပွေ့ ဖြင့်အလုပ်ရှုပ်နေသည်။
ခြေသုံးချောင်းဖား thumb|တံဆိပ်ထုရန်အတွက် ဟင်္သပဒါးမင်များပါသော အိုးနှင့်အတူ လာဒ်ယူဆောင်ပေးသည့် ခြေသုံးချောင်းပါဖား ခြေသုံးချောင်းဖြင့်ဖားတစ်ကောင် လပေါ်တွင်နေထိုင်၏။
လပြည့်ညများတွင် ထိုဖားမှာ အိမ်များ၊ စီးပွားရေးလုပ်ငန်းများသို့ လည်ပတ်ပြီး ဥစ္စာဓနကြွယ်စေသည့် သတင်းစကားများကို ထိုအိမ်၊ လုပ်ငန်းများက လက်ခံရရှိသည်။
ငွေဖားဟု လူသိများသည်။
ဒဏ္ဍာရီလာ အကောင်များ တန်ခိုးစွမ်းအားမရှိသော သူများကို အုပ်စုတချို့ခွဲနိုင်ပြီး တစ်မျိုးစီကို သက်ဆိုင်ရာတစ်မျိုးမျိုးမှ အုပ်ချုပ်သည်။
လူများကို ဘုရင်ဧကရာဇ်က အုပ်ချုပ်၍ အတောင်ပါသောတိရစ္ဆာန်များကို မီးငှက်၊ နဂါးများကအုပ်ချုပ်ကြသည်။
ဒဏ္ဍာရီလာ အကောင်များများတွင် နဂါး၊ မီးငှက်၊ မြင်းပျံနှင့် လိပ်၊ ငါး၊ ငါးကဲ့သို့သတ္တဝါများ၊ မြွေ၊ မြွေကဲ့သို့သတ္တဝါများ၊ ငှက်များ၊ လူနှင့်တူသောအကောင်များ၊ မြေခွေး၊ ခွေး၊ ကျွဲနွား၊ သိုးဆိတ်၊ မြင်း၊ကြောင်၊ ကြံ့၊ မျောက် စသဖြင့်များစွာပါဝင်သည်။
အသိဉာဉ်ရှိသော အကောင်လေးမျိုး အသိဉာဉ်ရှိသော အကောင်လေးမျိုးမှာ နဂါး၊ မီးငှက်၊ မြင်းပျံနှင့် လိပ်တို့ဖြစ်၏။
နဂါးများ thumb| ကြွေပန်းကန်လုံး၌ နဂါးတစ်ကောင် မီးတောက်ပုလဲတစ်လုံးနောက်လိုက်နေစဉ် တရုတ်ဒဏ္ဍာရီ၌ နဂါးများသည်အရေးကြီးဆုံးသော သတ္တဝါများဖြစ်ကြကာ အစွမ်းထက်ဆုံးသောသတ္တဝါများအဖြစ်ယူဆကြသည်။
၎င်းတို့၏ အသက်ရှူထုတ်မှုမှ တိမ်ခိုးများဖြစ်စေကာ ရေထုကိုအစိုးရသည်။
နာမည်အကြီးဆုံးနဂါးဒဏ္ဍာရီတစ်ခုမှာ ယင်းလုံ (Yinglong) ဖြစ်ပြီး မိုးနတ်ဖြစ်သည်။
နေရာဒေသများရှိလူတို့သည် ယင်းလုံကို ပသကြ၍ မိုးရစေရန် ဆုတောင်းကြ၏။
တရုတ်လူမျိုးများသည် ဝေါဟာရသုံး၍ ၎င်းတို့၏မျိုးရိုးဖြစ်တည်မှုအမှတ်လက္ခဏာအဖြစ်သုံးကြသည်။
အနက်မှာ နဂါးမျိုးဆက်များ (သို့) နဂါးမှဆင်းသက်လာသူများ ဖြစ်သည်။
ဒဏ္ဍာရီလာ အပင်များ တရုတ်ဒဏ္ဍာရီတွင် များစွာသောဒဏ္ဍာရီလာအပင်များပါရှိသည်။
အချို့မှာ ကောင်ကင်ဘုံတွင်ပေါက်၍ အချို့မှာ ရှာရန်ခက်ခဲသောမြေပြင်တွင်ပေါက်ကြသည်။
နမူနာတချို့မှာ ဖူဆန်းပင်၊ မသေဆေး လင်ဇီးမှို၊ မသေဆေး မက်မွန်ပင်နှင့် မှော်အစွမ်းရှိသော ယောင်မြက်ပင်တို့ဖြစ်ကြ၏။
ဒဏ္ဍာရီလာ ပစ္စည်းများ တရုတ်ဒဏ္ဍာရီ၏အပိုင်းတစ်ပိုင်းမှာ ဒဏ္ဍာရီလာပစ္စည်းများဖြစ်သည်။
ရတနာများ၊ ပုလဲများ ကြေးပစ္စည်းများ၊ လက်နက်များပါဝင်သည်။
လိုတရ ရတနာ၊ အရောင်လဲ့နေသော ကျောက်မျက်များ၊ ထောက်သုံးထောက်ဖြင့် ဒယ်အိုးကြီးကိုးလုံး၊ ဟို့ရိ နေများကိုပစ်ခတ်ရာတွင်သုံးသော လေးနှင့် မြှား အစရှိသဖြင့် များစွာပါဝင်သည်။
ကွမ်းရီ၏ နဂါးစိမ်းလကွေးသဏ္ဌာန် ဓားလှံရှည်လည်းပါဝင်သည်။
အဓိကရင်းမြစ်များ အချို့ဒဏ္ဍာရီများသည် ပြဇာတ်၊ စာပေများ၌ ရှင်သန်ကြသည်။
အချို့မှာ တရုတ်ပြည်နှင့် အနီးတဝိုက်ဒေသများ၌ နှုတ်ဖြင့် စုစည်းထားမှုများဖြစ်သည်။
အစောဆုံးတရုတ်ဒဏ္ဍာရီရေးသားချက်များကို စာပေထက် ထွင်းထုထားမှုအတိုများတွင်တွေ့ရ၏။
အစောဆုံးသက်သေကို နွားရိုး/လိပ်ခွံများ၌ တွေ့ရသည်။
ရှန်းမင်းဆက် (အနီးစပ်ဆုံး ၁၀၄၆ ဘီစီ) ခန့်ကဖြစ်၏။
လိပ်ခွံ နွားရိုးများ အစောဆုံး တရုတ်ဒဏ္ဍာရီ ထွင်းထုထားမှုကို လွန်ခဲ့သော နှစ်သုံးထောင်ကျော်က လိပ်ခွံ (အခွံ) နှင့် အရိုးများတွင်တွေ့ရသည်။
ဤအခွံများနှင့် အရိုးများ၌ ရှန်းမင်းဆက်နှောင်း ရှေ့ဖြစ်ဟောပညာရပ်လုပ်ဆောင်မှု၏ မှတ်တမ်းများကို ထွင်းထုထားသည်။
ကြေးထည်များ thumb| ကွေဟုခေါ်သော ဒယ်အိုးသဏ္ဌာန်ကြေးထည်ပစ္စည်း၊ ကျိုးမင်းဆက်ခေတ် ရိုးရာပစ္စည်း၊ အတွင်း၌ရေးသားချက်များကို မြင်ရုံမျှသာတွေ့ရ၏။
ဗြိတိသျှပြတိုက် အလွန်ရှေးကျသော ကြေးထည်ပစ္စည်းများ (Bronze ​- ကြေးညို) များကို ကျိုးမင်းဆက်အစောပိုင်း (လွန်ခဲ့သောနှစ် (၃၀၀၀)) ခန့်တွင်တွေ့ရှိရသည်။
ထိုကြေးထည်များ၌ တရုတ်ရှေးဟောင်းဒဏ္ဍာရီနှင့်ပတ်သက်သော ခေတ်သစ်ဗဟုသုတများ ပေါင်းစပ်ထားသော သွယ်ဝိုက်ရေးသားချက် (သို့) ဖော်ပြချက်အတိုများ ပါဝင်သည်။
အချို့သော ဤထွင်းထုထားသောဖော်ပြချက်များ၌ပါရှိသည့် ဘာသာရေးဟန်၊ ဒဏ္ဍာရီဆန်သော သဘောထားများကိုဖော်ပြပါရှိရာ တစ်ခါတစ်ရံ၌ ဖတ်ရှုရန်မဖြစ်နိုင်လောက်သည့် အနေအထားများရှိ၏။
ဥပမာ အစားအစာသိုလှောင်သိမ်းဆည်းသည့် အိုးကြီးတစ်ခု၏ အတွင်းဘက်၌ရှိသော စာသားများမှာ ဖတ်ရှုရန်မဖြစ်နိုင်ပါ။
သို့ရာ၌ ကျယ်ကျယ်ပြန့်ပြန့်ယုံကြည်မှုတစ်ခုမှာ ထိုသို့သောရေးသားချက်များကို နတ်မင်းများက ဖတ်ခဲ့(နိုင်)ကြသည်။
. စာပေရင်းမြစ်များ တရုတ်ဒဏ္ဍာရီနယ်ပယ်ကို များစွာသောစာပေများက ဖော်ပြညွှန်းဆိုနိုင်သည်။
အချို့ကိစ္စများတွင် ဒဏ္ဍာရီကို တရည်တရွယ်သော်လည်းကောင်း၊ မတော်တဆသော်လည်းကောင်း ထိန်းသိမ်းခြင်းများရှိသည်။
အချို့သောအရာများ၌ ဒဏ္ဍာရီသည် ဒဏ္ဍာရီနှင့်သက်ဆိုင်သောသဘာဝတစ်ခုနှင့် တင်းတင်းကျပ်ကျပ်မရှိသည့် စာပေလက်ရာများကို စေ့ဆော်အားပေးနိုင်သည်။
ဥပမာအားဖြင့် စိတ်ကူးယဉ်စာပေလက်ရာများ၊ အတွေးအခေါ်ပညာပေးလက်ရာများ၊ ခေတ်သစ်ဆန်သော ကွန်ပျူတာဂိမ်းများ၊ တရုတ်တို့၏ အာကာသ၊ ပင်လယ်ရေအောက်၊ ဝင်ရိုးစွန်းများရှာဖွေလေ့လာခြင်းနှင့်သက်ဆိုင်သည့် အမည်နာမများ စသဖြင့်တို့ဖြစ်သည်။
အစောဆုံးစာပေ/စာသားလက်ရာများသည် ကျိုးမင်းဆက်နှောင်း (အရှေ့ကျိုးခေတ် -ဘီစီ ၄၅၀မှ ၂၂၁) မှယနေ့အထိ ရှင်သန်လျက် ရှိသည်။
တရုတ်ဒဏ္ဍာရီအတွက် အဓိက စာပေရင်းမြစ်ခေတ်များမှာ ချင်မင်းဆက် (ဘီစီ ၂၂၁) မှ ဟန်မင်းဆက်နှောင်းပိုင်း (အေဒီ ၂၂၀) အထိ၊ ထို့နောက် နောင်လာသောမင်းဆက်ခေတ်များ (အေဒီ ၅၈၁) အထိဖြစ်သည်။
ထိုခေတ်ကရှင်သန်နေသော စာပေ/စာသားများသည် ဒဏ္ဍာရီအောက်ခြေအလွှာ၏ ဆင့်ကဲတိုးတက်ပြေင်းလဲမှုကို ရောင်ပြန်ဟပ်ညွှန်းဆိုနိုင်သည်။
စွေမင်းဆက်တည်ထောင်ချိန်မှ ထန်မင်းဆက်၊ စုန့်မင်းဆက် နှင့် မင်မင်းဆက် ကာလများအထိဆက်လက်ဖြစ်ထွန်းခဲ့သည်။
ဤကာလများအတွင်းဖြစ်ပေါ်တိုးတက်ခဲ့သော တရုတ်ဒဏ္ဍာရီသည် ယနေ့ခေတ်ရိုးရာပုံစံဟုယူဆထားကြသော အခြေအနေသို့ရောက်ရှိလာခဲ့သည်။
ကိုးကားအညွှန်းများ ယေဘုယျကိုးကားချက်များ ကဏ္ဍ:တရုတ်ဒဏ္ဍာရီ ကဏ္ဍ:ဒဏ္ဍာရီများ။
မိုမိုသည် ရန်ကုန်မြို့ တိရစ္ဆာန်ဥယျာဉ်မှ ဆင်မတစ်​​ကောင်ဖြစ်သည်။
သူ၏ ထူးခြားလှ​သော အသိဉာဏ်စွမ်းရည်​ကြောင့် ပြည်သူများအကြားတွင် ဆင်ဟု​ပြောလျှင်ပင် မိုမိုနှင့်တွဲမြင်သည်အထိ ​​ကျော်ကြားသည်။
သူသည် ရန်ကုန်တိရစ္ဆာန်ဥယျာဉ်သို့ လာ​ရောက်လည်ပတ်​သော ကြည့်ရှု​လေ့လာသူများအား နှစ်​ပေါင်းများစွာတိုင်​​အောင် ​ဖျော်​ဖြေ​ပေးခဲ့သည်။
နှစ်​ပေါင်း ၅၀​ကျော်ကြာ ​ဖျော်​ဖြေ​ပေးခဲ့ပြီး ၂၀၁၆ခုနှစ် ​အောက်တိုဘာလတွင် အနားယူခဲ့သည်။
thumb|၆၉နှစ်ပြည့်​မွေး​နေ့တွင် ​တွေ့ရစဉ် ​နောက်ခံသမိုင်း ဆင်မကြီးမိုမိုအား ၁၉၅၃ခုနှစ်တွင် ဖွားမြင်ခဲ့သည်။
၁၉၆၁ခုနှစ် ​ဖေ​ဖော်ဝါရီလတွင် ကယားပြည်နယ် လွိုင်​​ကော်မြို့နယ်​တွင် ​နေ​သော ဦးခွန်ဆန္ဒမှ တိရစ္ဆာန်ဥယျာဉ်သို့ လှူဒါန်းခဲ့သည်။
သူ့အားထိန်းခဲ့​သော ဦးခွန်ဆန္ဒ၏ ဇနီးဖြစ်သူ ​နော်မိုမိုအား ဂုဏ်ပြု၍ မိုမိုဟု အမည်​ပေးခဲ့သည်။
မြန်မာအသံ​ရေဒီယိုမှ ထုတ်လွှင့်သည့် မိသားစုတနင်္ဂ​နွေသီချင်းမှ ဆင်က​​လေးနာမည်မိုမိုတဲ့​လေ ​ခေါ်ကြည့်စမ်းပါ​လေ ဟူ​သော စာသားဖြင့် လူသိများလာခဲ့သည်။
မိုမိုသည် အရပ်အမြင့် ၇​ပေ ၉လက်မမြင့်ပြီး ကိုယ်ထည်လုံးပတ် ၁၅၀လက်မရှိသည်။
၁၉၉၆ခုနှစ်တွင် အစာအိမ်​ရောဂါခံစားခဲ့ရသည်မှလွဲ၍ မည်သည့်​ပြဿနာမှ မဖြစ်ပွားခဲ့​ပေ။
မိုမိုသည် ရန်ကုန်တိရစ္ဆာန်ဥယျာဉ်တွင် ​ဖျော်​ဖြေခဲ့သည်သာမက ၁၉၉၂ခုနှစ်တွင်ကျင်းပ​သော မြင်းခင်သဘင်ပွဲ​တော်၊ရွှေတိဂုံ​စေတီ​တော် အ​နောက်ဘက်၊​မြောက်ဘက်နှင့် ​တောင်ဘက် ​စောင်းတန်းဖွင့်ပွဲများ၊တရုတ်နိုင်ငံမှ ဗုဒ္ဓမြတ်စွယ်​တော် ပင့်​ဆောင်ရာတွင်လည်း ပါဝင်ခဲ့ဖူးသည်။
​ကျော်ကြား​​​ပြီး ထင်ရှားသော အချက်များ မိုမိုသည် နားလည်မှုစွမ်းရည် အလွန်မြင့်မားသည်။
၎င်းအား​ခေါ်လိုက်လျှင် ပြန်လည်ထူးလိုက်​သောအသံ၊လူများကို ချစ်ခင်လာ​စေရန် ကပြတတ်သည့် အကများ၊ခန္ဓာကိုယ်ကို ထိုးစိုက်ကာ နှာ​မောင်းကို​ထောက်၍ ​နောက်​ခြေကို​မြှောက်ကာ ကင်းမြီး​ကောက်​ထောင်ပြသည့်ပြကွက်များ၊မမပုသိမ်သူလမ်းလျှောက်​သောပုံစံ၊ပန်းကမ်းနည်းများမှာ ​ကျော်ကြားသည်။
မိုမိုသည် လူများကဲ့သို့ပင် ​နားလည်စွာ ခေါင်းညိမ့်ပြတတ်သည်။
သူသည် စိတ်ဆိုးခဲသည်။
မိုမိုသည် စား​နေကျအစားအစာ၊ ​သောက်​နေကျ​ရေကိုသာ ​စားသုံး​လေ့ရှိသည်။
၎င်း၏ကိုယ်တွင် ရွှံ့များ​​ပေကျံ​နေခြင်းကိုလည်း မကြိုက်​ပေ။
အသန့်ကြိုက်တတ်သူဖြစ်သဖြင့် ​​ရောဂါကင်းသူလည်းဖြစ်သည်။
​မွေး​နေ့ပွဲ မိုမို၏ အသက်၆၀ပြည့်​မွေး​နေ့မှစ၍ နှစ်စဉ်​အောက်တိုဘာလတွင် သူ၏​မွေး​နေ့ပွဲကို ရန်ကုန်တိရစ္ဆာန်ဥယျာဉ်တွင် ကျင်းပ​လေ့ရှိသည်။
ထို​နေ့တွင် ကြံ၊ငှက်​ပျောသီး၊သစ်သီးဝလံများဖြင့် ​မွေး​နေ့ကိတ်ပုံစံ ပြုလုပ်​ပေးခြင်း၊မိုမိုကိုယ်တိုင် သက်​စေ့ငှက်လွှတ်ခြင်းများ ပြုလုပ်​လေ့ရှိသည်။
ကျန်မာရေး မိုမိုသည် အသက် (၇၀)ကျော်သည်အထိ ကျန်းမာစွာ နေထိုင်လျက်ရှိသည်။
အသက် (၇၁)နှစ်တွင် ခြေထောက်၌ ကြွက်နို့သဏ္ဍန် ထွက်လာသဖြင့် ကျန်းမာရေးစောင့်ရှောက်မှု ပေးနေရသည်။
ရွှေအိမ်စည် (၂၅ အောက်တိုဘာ ၁၉၉၈ မွေးဖွား) သည် မြန်မာသရုပ်ဆောင် နှင့် မော်ဒယ်တစ်ဦးဖြစ်ပြီး သူမသည် Miss Golden Land Myanmar 2018 အလှမယ်သရဖူဆောင်းခဲ့ပြီး ပိုလန်တွင် ကျင်းပခဲ့သော Miss Supranational 2018 တွင် မြန်မာနိုင်ငံ ကိုယ်စားပြု ဝင်ရောက်ယှဉ်ပြိုင်ခဲ့သည်။
ယခင်က သူမသည် Miss Grand Myanmar 2017 ကို သရဖူဆောင်းခဲ့သည်။
သို့သော် အာရကန်ရိုဟင်ဂျာကာကွယ်ရေးတပ်မတော် (ARSA) သည် မြန်မာနိုင်ငံ ရခိုင်ပြည်နယ်အတွင်း အကြမ်းဖက်မှုများဖြစ်ပေါ်စေသည်ဟု စွပ်စွဲသည့်ဗွီဒီယိုတစ်ခုတင်ပြီးနောက် သူမသည် အလှမယ်ခေါင်းစဉ်မှ ဖယ်ရှားခံခဲ့ရသည်။
အတ္ထုပ္ပတ္တိ ရွှေအိမ်စည် ကို ၁၉၉၈ ခုနှစ် အောက်တိုဘာလ ၂၈ ရက်နေ့တွင် နေပြည်တော် တွင် မွေးဖွားခဲ့သည်။
အသက် ၁၂ နှစ်အရွယ်တွင် လန်ဒန် သို့ပြောင်းရွှေ့ခဲ့သည်။
ကိုးကား ကဏ္ဍ:၁၉၉၈ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မြန်မာ အမျိုးသမီး သရုပ်ဆောင်များ ကဏ္ဍ:မြန်မာ မော်ဒယ်လ်များ။
ဒိုရေမွန်​:နိုဘိတ၏​ လပေါ်စူးစမ်းရေးခရီးစဉ်မှတ်တမ်း ( ၊ ) သည် ဂျပန်သိပ္ပံခေတ်လွန် အန်နီမေးရုပ်ရှင်ဇာတ်ကားတစ်ခုဖြစ်သည်။
ဤရုပ်​ရှင်​ကို၂၀၁၉-မတ်လ​-၁ ရက်​၌ရုံတင်၍ စတင်ပြသခဲ့သည်။
ဤကားသည် ဒိုရေမွန်​တို့အုပ်​စု၏ လပေါ်စူးစမ်းရေးခရီးစဉ် အကြောင်းဖြစ်သည်။
ဇာတ်လမ်းအကျဉ်း အစ၌ နိုဘိတသည် လပေါ်မှာယုန်​ရှိတယ်​ဆိုပြီးယုံနေ၏။
သူသည် ကကျောင်းမှာသူငယ်ချင်းများကို လပေါ်၌ ယုန်​ရှိတယ်​လို့ပြောလိုက်​သောအခါ လှောင်ပြောင်ခြင်းခံရခဲ့သည်။
သူသည် ခါတိုင်းကဲ့သို့ ဒိုရေမွန်​ကိုအကူအညီတောင်း၏။
ဒိုရေမွန်​ဟာ သူ့ကို အိုပီနွန်​အမှတ်​တံဆိပ်​ကဒ်​ပြားလေးကို အသုံးပြုပြီး လပေါ်ကို လေ့လာရေးခရီးခေါ်သွားခဲ့သည်။
တစ်​နေ့၌ နနိုဘိတတို့ကျောင်းကို တက်​စကီနိုလူကာဆိုတဲ့ကောင်​လေးတစ်​ယောက်​ဟာ ကျောင်းပြောင်းလာခဲ့လေသည်​။
နိုဘိတနှင့်သူငယ်ချင်းကောင်းများ ဖြစ်​သွားကြသည်​။
တစ်​နေ့တွင် နိုဘီတနှင့် ဒဒိုရာချန်းတို့က လူကာကိုလပေါ်သို့ ခေါ်သွားခဲ့သည်​။
လူကာသည် ၎င်း၏လျှို့ဝှက်​ချက်ကိုနောက်​တော့ နိုဘိတတို့ကိုပြောပြ​ခဲ့သည်။
သူဟာလရဲ့ယုန်တိုင်းပြည်​က မင်းသားတစ်​ပါးဖြစ်​တယ်​ ဆိုတာပြောပြပြီး နိုဘီတာတို့ကို သူ့ရဲ့ယုန်​တိုင်း​ပြည်​ကိုခေါ်သွားခဲ့ပါတယ်​။
နိုဘိတတို့သည် အံ့ဩသွားပါလေသည်​။
တစ်​နေ့၌ လူကာဟာ နိုဘိတတို့ကို သူ့ရဲ့အခက်​အခဲတစ်​ခုကို ပြောပြခဲ့ပါတယ်​။
ဒီယာဘိုလိုဆိုတဲ့လူကြီးဟာ လကမ္ဘာကို ဖျက်​ဆီးချင်နေကြာင်းပြောပြခဲ့ပါတယ်​။
နိုဘိတတို့အုပ်​စုက ဒီတစ်​ခါရော တားဆီးနိုင်​မလား မတားဆီးနိုင်​ဘူးလား၊ လမင်းကြီးပေါ်က စိတ်​ဝင်​စစားဖို့ကောင်းသောအကြောင်းများကို ဖော်ပြထားသည်။
ယခုဇာတ်ကားသည် သူငယ်ချင်းမေတ္တာကိုဖော်​ကျူးထားသော ရုပ်ရှင်တစ်ကားဖြစ်၏​။
ရုပ်ရှင်ဇာတ်​ဝင်​တေးအမည်​မှာ The Gift ဖြစ်​သည်​။
ကိုးကား ကဏ္ဍ:၂၀၁၉ ရုပ်ရှင်ဇာတ်ကားများ ကဏ္ဍ:ဂျပန် ရုပ်ရှင်ဇာတ်ကားများ။
နိုဘိ နိုဘိတ (Nobi Nobita) ၎င်းသည်ကာတွန်းနှင့်ကာတွန်းjinလှုပ်ရှားမှု၏အဓိကဇာတ်ကောင် "ဒိုရာအဲမွန်း" နိုဘိ နိုဘိတ ကိုဩဂုတ်လ ၇ ရက်နေ့တွင်မွေးဖွားခဲ့ပြီး ဂျပန် တိုကျို တွင်နေထိုင်သည်။
သို့သော်အချိန်ကာလများပြောင်းလဲသွားသော်လည်း၊ သူသည် [တိုကျို] မူလတန်းကျောင်းသားဖြစ်ပြီးအမြဲတမ်းဆယ်နှစ်ရှိပြီးမိဘများနှင့်အတူ ဒိုရာအဲမွန်း နှင့်အတူနေထိုင်ပါ။
မြန်မာလူငယ်ရေးရာကော်မတီ သည် မြန်မာနိုင်ငံအစိုးရ၏ကော်မတီတစ်ခုဖြစ်သည်။
မြန်မာလူငယ်များသည် ဘက်စုံဖွံ့ဖြိုးတိုးတက်သော နိုင်ငံသားများ ဖြစ်လာရန် ဖြစ်သည်။
၎င်းကို ၂၀၁၉ ခုနှစ် မေလ ၂၂ ရက်နေ့တွင် အဖွဲ့ဝင် ၂၇ ယောက်ဖြင့် ဖွဲ့စည်းခဲ့သည်။
ကော်မတီကို လူမှုဝန်ထမ်း၊ ကယ်ဆယ်ရေးနှင့်ပြန်လည်နေရာချထားရေးဝန်ကြီးဌာန ပြည်ထောင်စုဝန်ကြီး ဒေါက်တာဝင်းမြတ်အေးက ဦးဆောင်သည်။
အခြားလူငယ်များရေးရာကော်မတီများစွာကို လူငယ်မူဝါဒများချမှတ်ရန် တိုင်းဒေသကြီး၊ ခရိုင်နှင့် မြို့နယ်များတွင် ဖွဲ့စည်းခဲ့ပြီး ကော်မတီများကို အစိုးရဌာနများမှ အရာရှိများဖြင့် ဖွဲ့စည်းထားသည်။
ပြည်နယ်နှင့် တိုင်းဒေသကြီး ကော်မတီများ စစ်ကိုင်းတိုင်းဒေသကြီး စစ်ကိုင်းတိုင်းဒေသကြီးလူငယ်ရေးရာကော်မတီသည် စစ်ကိုင်းတိုင်းဒေသကြီးအစိုးရ၏ ကော်မတီဖြစ်သည်။
၎င်းကို မေလ ၂၁ ရက် ၂၀၁၈ တွင်အဖွဲ့ဝင် ၂၄ ယောက်ဖြင့် ဖွဲ့စည်းခဲ့သည်။
ကော်မတီကို စစ်ကိုင်းတိုင်းဒေသကြီး လူမှုရေး ဝန်ကြီးဌာန ဝန်ကြီး ဦးဇော်ဝင်းက ဦးဆောင်သည်။
စစ်ကိုင်းတိုင်းဒေသကြီးတွင် လူငယ်ရေးရာမူဝါဒများ ချမှတ်ရန်အတွက် ခရိုင်နှင့်မြို့နယ်အသီးသီးတွင် အခြားလူငယ်ရေးရာကော်မတီများကို ဖွဲ့စည်းခဲ့ပြီ းထိုကော်မတီများကို အစိုးရဌာနအသီးသီးမှ အရာရှိများဖြင့် ဖွဲ့စည်းထားသည်။
ဖွဲ့စည်းခြင်း စစ်ကိုင်းတိုင်းဒေသကြီး လူငယ်ရေးရာကော်မတီကို ၂၀၁၈ ခုနှစ်ဒီဇင်ဘာ ၁ ရက်မှ ၂ ရက်နေ့အထိ မုံရွာမြို့တွင် ကျင်းပခဲ့သော လူငယ်ဖိုရမ် 2018 အတည်ပြုချက်နှင့်အညီ ဖွဲ့စည်းခဲ့သည်။
ဥက္ကဋ္ဌမှာ စစ်ကိုင်းတိုင်းဒေသကြီးအစိုးရ၏ လူမှုရေးဝန်ကြီးဌာန ဝန်ကြီး ဦးဇော်ဝင်းဖြစ်ပြီး ဒုတိယဥက္ကဋ္ဌမှာ ဒေါ်သန္တာထွေး (စစ်ကိုင်းတိုင်းဒေသကြီး လူမှုဝန်ထမ်းဦးစီးဌာန) ဖြစ်သည်။
ကိုးကား ကဏ္ဍ:မြန်မာနိုင်ငံရှိ အစိုးရအဖွဲ့အစည်းများ။
အိမ်ထောင်သည်လောက (အင်္ဂလိပ်: The World of the Married ၊ ဟန်းဂု: 부부의 세계) သည် ၂၀၂၀ ခုနှစ် တောင်ကိုရီးယားရုပ်သံဇာတ်လမ်းတွဲတစ်ခုဖြစ်ပြီး အဓိကဇာတ်ဆောင်များမှာ ဂင်မ်ဟီအဲ နှင့် ပတ်ဟေးဂျန်ဖြစ်သည်။
BBC One ၏ ဗြိတိန်ရုပ်သံဇာတ်လမ်းတွဲ ဒေါက်တာဖော့စ်တာကို အခြေခံထားသည့် ဤဇာတ်လမ်းတွဲကို JTBC ရုပ်သံလိုင်းတွင် မတ် ၂၇၊ ၂၀၂၀ တွင် စတင်ထုတ်လွှင့်ပြသခဲ့သည်။
ဇာတ်လမ်းအကျဉ်း ပြီးပြည့်စုံသောဘဝကို ပိုင်ဆိုင်ထားသည်ဟု ထင်ရသော ဆေးဆရာဝန် ဂျီဆန်းဝူသည် သူမယောက်ျား၏ အိမ်ထောင်ရေးဖောက်ပြန်မှုကို လက်စားချေမှုပြုလုပ်ရန် ကြံစည်ခဲ့သည်။
သရုပ်ဆောင် ဇာတ်ဆောင် ဂျီဆန်းဝူ အဖြစ် ဂင်မ်ဟီအဲ လီထယ်အို အဖြစ် ပတ်ဟေးဂျွန် ယိုဒဲဂျောင်း အဖြစ် ဟန်ဆိုဟီး ဂိုယီရင် အဖြစ် ပတ်ဆန်းယောင်း ဆန်းဂျီဟွတ် အဖြစ် ဂင်ယောင်မင် ဆိုးလ်မြောင်ဆွတ် အဖြစ် ချွဲဂွတ်ဟီ ယွန်းဗြောင်ဂူ အဖြစ် လီဂန်ယောင်း အွန်းဟျိုဂျင် အဖြစ် ဂင်ဆန်းဂျောင် လီဂျွန်ယောင်း အဖြစ် ဂျုံးဂျင်ဆို ဇာတ်ရံ မာဂန်ဆွတ် အဖြစ် ပတ်ချွန်းဆန်း ဂုံဂျီချွဲ အဖြစ် ဂျန်ဂျယ်ဆန်း ဂင်ယွန်းဂီ အဖြစ် လီမိုဆဲ ဟာဒုံဆစ် အဖြစ် ဂင်ဂျုံထယ် ဥက္ကဋ္ဌချွဲ၏မိန်းမ အဖြစ် ဆိုးယီဆွတ် ပတ်အင်ဂူ အဖြစ် လီဟက်ဂျို မင်ဟျွန်းဆို အဖြစ် ရှင်းအန်းဝူ Ratings ဇယားထဲတွင် ဖြင့်ဖော်ပြထားသောနံပါတ်များသည် အနိမ့်ဆုံးအဆင့်များဖြစ်ပြီး ဖြင့်ဖော်ပြထားသောနံပါတ်များသည် အမြင့်ဆုံးအဆင့်များဖြစ်သည်။
အပိုင်း ထုတ်လွှင့်သည့်နေ့ ကြည့်ရှုသူမျှဝေမှုခန့်မှန်းခြေ(AGB Nielsen) နိုင်ငံတစ်ဝန်း ဆိုးလ် ၁ မတ် ၂၇၊ ၂၀၂၀ ၂ မတ် ၂၈၊ ၂၀၂၀ ၉.၉၇၉% ၁၁.၀၂၃% ၃ ဧပြီ ၃၊ ၂၀၂၀ ၁၁.၈၈၂% ၁၄.၀၁၆% ၄ ဧပြီ ၄၊ ၂၀၂၀ ၁၃.၉၇၉% ၁၆.၂၆၁% ၅ ဧပြီ ၁၀၊ ၂၀၂၀ ၁၄.၆၇၆% ၁၆.၁၁၈% ၆ ဧပြီ ၁၁၊ ၂၀၂၀ ၁၈.၈၁၆% ၂၁.၃၉၀% ၇ ဧပြီ ၁၇၊ ၂၀၂၀ ၁၈.၅၀၁% ၂၁.၄၀၆% ၈ ဧပြီ ၁၈၊ ၂၀၂၀ ၂၀.၀၆၁% ၂၂.၂၇၆% ၉ ဧပြီ ၂၄၊ ၂၀၂၀ ၂၀.၅၃၉% ၂၃.၁၇၅% ၁၀ ဧပြီ ၂၅၊ ၂၀၂၀ ၂၂.၉၁၃% ၂၅.၈၇၈% ၁၁ မေ ၁၊ ၂၀၂၀ ၂၁.၁၂၂% ၂၃.၉၈၆% ၁၂ မေ ၂၊ ၂၀၂၀ ၂၄.၃၃၂% ၂၆.၇၄၇% ၁၃ မေ ၈၊ ၂၀၂၀ ၂၁.၀၈၇% ၂၃.၉၂၀% ၁၄ မေ ၉၊ ၂၀၂၀ ၂၄.၃၀၇% ၂၆.၈၄၁% ၁၅ မေ ၁၅၊ ၂၀၂၀ ၂၄.၄၄၂% ၂၇.၉၇၅% ၁၆ မေ ၁၆၊ ၂၀၂၀ ခန့်မှန်းခြေ နိုင်ငံတကာထုတ်လွှင့်မှု အိမ်ထောင်သည်လောကဇာတ်လမ်းတွဲကို ဟောင်ကောင်၊ စင်ကာပူ၊ ဖိလစ်ပိုင်၊ ထိုင်း၊ မလေးရှား၊ အင်ဒိုနီးရှားနှင့် မြန်မာနိုင်ငံတို့တွင် အွန်လိုင်းဗီဒီယို Streaming Platform ဖြစ်သည့် Viu မှတစ်ဆင့်ကြည့်ရှုနိုင်သည်။
ဤဇာတ်သံဇာတ်လမ်းတွဲသည် Viu တွင် ကြည့်ရှုမှုအများဆုံးဖြစ်ခဲ့ပြီး စတင်ပြသချိန်မှစ၍ Viu အသုံးပြုသူ၏ ၅၅% ထက်မနည်း ကြည့်ရှုခဲ့သည်။
ကိုးကား ကဏ္ဍ:တောင်ကိုရီးယား ရုပ်သံဇာတ်လမ်းတွဲများ ပြင်ပလင့်ခ်များ။
ဦးကျားကြီးဝင်း မီးလောင်မှုသည် ၁၉၈၄ခုနှစ် မတ်လအတွင်းတွင် မန္တလေးမြို့ ၈၄လမ်းနှင့် ၃၅လမ်းထောင့်ရှိ ဦးကျားကြီးဝင်းမှ စတင်လောင်ကျွမ်းသော မီးလောင်မှုဖြစ်သည်။
ဤမီးလောင်မှုမှာ မန္တလေးမြို့သမိုင်းတွင် ထင်ရှားသော ဖြစ်ရပ်တစ်ခုဖြစ်သည်။
ဤဖြစ်စဉ်တွင် လူ​ပေါင်း ၂၂၀၀၀​ကျော် အိုးမဲ့အိမ်မဲ့ဖြစ်ခဲ့ရသည်။
မီးလောင်မှုဖြစ်စဉ် ၁၉၈၄ခုနှစ် မတ်လ ၂၄ရက်နေ့ ညနေ၃နာရီမထိုးမီတွင်တွင် မန္တလေးမြို့ ၈၄လမ်းနှင့် ၃၅လမ်းထောင့်ရှိ ဦးကျားကြီးဝင်းရှိ အုန်းဆံဖတ်ထု၍ ကားအမိုးကူရှင်ချုပ်သော အိမ်မှ စတင်လောင်ကျွမ်းခဲ့သည်။
ခြောက်နှစ်သားအရွယ် ကလေးငယ်မှ အိမ်ပေါ်တွင် မီးခြစ်ရာမှ စတင်လောင်ကျွမ်းခဲ့သည်။
ကပ်မိုးထရံကာအိမ်ကို မီးလောင်သဖြင့် ဝိုင်းဝန်းငြှိမ်းသတ်သော်လည်း လောင်စာများကြောင့် မီးမထိန်းနိုင်ခဲ့ပေ။
မိနစ်ပိုင်းအတွင်းပင် မီးမှာ အရှိန်ရသွားခဲ့သည်။
နွေဦးဖြစ်သဖြင့် တောင်လေတိုက်နေပြီး မြောက်ဘက်သို့ မီးမှာ ဆက်လောင်သွားခဲ့သည်။
မီးသတ်ကားများမှာ ရေရရန်အတွက် ၃၅လမ်းအောက်ဘက် မစိုးရိမ်တိုက်နှင့် ကျုံးဘေးအထိ သွားရောက်ယူခဲ့ရသည်။
ထို့အပြင် ရပ်ကွက်အတွင်း ရေပိုက်ခေါင်းများဖွင့်မရခြင်း၊ အိမ်များတွင် လောင်စာများ သိုလှောင်ထားခြင်း၊ ဝင်းအတွင်း မီးသတ်ကားဝင်ရခက်ခြင်းတို့ကြောင့် မီးထိန်းရန် ခက်ခဲ့သည်။
ညနေ၃နာရီခန့်မှ စတင်လောင်ကျွမ်းခဲ့သော မီးမှာ ၇နာရီခန့်အကြာ မြောက်ဘက်သို့ဆက်လောင်သွားပြီး ၁၀နာရီခန့်တွင်မှ ကျုံးထိပ်အရောက်တွင် မီးညွန့်ကျိုးသွားခဲ့သည်။
ထိုမီးမှာ ​ဈေးချိုအနီးသို့​ရောက်ရှိစဉ် ရုတ်တရက်တိုက်လာ​သောအ​နောက်​လေ​ကြောင့် အ​ရှေ့​မြောက်ဘက်သို့ ဦးတည်သွားပြီး ​ဈေးချို​တော်မှာ မီး​ဘေးမှ လွတ်ကင်းခဲ့ရသည်။
မီးငြှိမ်းရာတွင် သံဃာများပါ ဝင်​ရောက်ကူညီခဲ့ကြသည်။
မီး​လောင်ပြီးဖြစ်စဉ်များ မီး​လောင်သည့်​နေ့မှာ မန္တ​လေးမြို့ အ​ရှေ့ဘက်ရှိ ရွှေစာရံဘုရားပွဲ​တော် ​နောက်ဆုံးရက်ဖြစ်သဖြင့် ထိုပွဲတွင် လူအများ​ရောက်​နေကြသည်။
အချို့မှာ ဘုရားပွဲမှပြန်လာသည့်အချိန်တွင် ၎င်းတို့၏အိမ်များမှာ ပြာပုံဘဝ​ရောက်နှင့်​နေပြီဖြစ်သည်။
မီးမထိန်းနိုင်​တော့သည့်​နောက် ​ပြေးကြသူများတွင် မြို့​မြောက်ဘက်ရှိ မန်းရာပြည့်ကွင်း၊သုဓမ္မာဇရပ်များ၊ အ​နောက်ဘက်ရှိ ဘုန်းကြီး​ကျောင်းများ၊ မြစ်ဆိပ်မှ မင်းကွန်းဘက်သို့ပင် ​လှေဖြင့်​ပြေးကြသူများလည်းရှိသည်။
ညဘက်ပိုင်းတွင် မန်းရာပြည့်ကွင်း၊သုဓမ္မာဇရပ်များ၌ လူ​ပျောက်ရှာသံများဖြင့် ဆူညံ​နေခဲ့ပြီး လုံခြုံ​ရေးအတွက် စစ်တပ်ပါချထားခဲ့ရသည်။
မီး​လောင်ပြင်အား ပိတ်ထားပြီး ၃ရက်အကြာမှသာ ပြန်လည်ရှာ​ဖွေခွင့် ​ပေးခဲ့သည်။
ဆုံးရှုံးမှုများ အ​ဆောက်အအုံများ မီး​လောင်မှုတွင် ​​မူလဈေးချို​တော်၊ဘဏ်တိုက်နှင့် ​အော်တိုတာဝါတိုင်များလွတ်ရန် ကြိုးစားခဲ့ရသည်။
ဈေးချို​တော်တိုက်တန်းကြီး၏ ​တောင်ဘက်ခြမ်း၊ ကြေးနန်းရုံးနှင့် ဘဏ်တိုက်ကြီး ခေါင်မိုး ပါသွားခဲ့သည်။
​ရေကုန်သွား​သော​ကြောင့် ​​မြောင်း​ရေနှင့် ပက်ငြှိမ်းခဲ့ရသဖြင့် ၈၄လမ်းနှင့် ၃၃လမ်းရှိ လူထုစာအုပ်တိုက်မှာမူ မီးလွတ်သွားခဲ့သည်။
ထို့​ကြောင့် ၈၄လမ်းအတိုင်း ​မြောက်ဘက်ရှိ အ​ဆောက်အဦးများမှာ ​ဈေးချို​တော်အထိ မီးလွတ်ခဲ့သည်။
​ဈေးချိုအနီးရှိ ​ရှေး​ဟောင်း အိုးဘိုဗလီကြီးမှာ မီးထဲပါသွားခဲ့သည်။
မြို့လယ်ရှိ ဘာသာရေး အဆောက်အအုံများ၊ စာကြည့်တိုက်များ၊ လူနေတိုက်တာများနှင့် စီးပွားရေး လုပ်ငန်းများ အများအပြား လောင်ကျွမ်းခဲ့သည်။
ပစ္စည်းများ အိမ်တစ်အိမ် မီး​လောင်ရာတွင် ​သော့ဖွင့်မရသဖြင့် မီးခံသေတ္တာမှပစ္စည်းများ ထုတ်မရခဲ့​ပေ။
​နောက်တွင်မှ သံဃာများက မီးလောင်ပြင်မှ ပြာများကို ဂုံနီအိတ်တွေနဲ့ ကျုံးသယ်လာပြီး လှည်းများနှင့် တင်ယူကာ ရေဖျော်၊ ပြန်စစ်ချပြီး စိန်ရွှေရတနာများကို ရှာပေးကြသည်။
စိန်များမှာမူ ပြာဖြစ်ကုန်ပြီး ရွှေများမှာ ပြန်ရခဲ့သည်။
ထို့အပြင် ယဉ်​ကျေးမှုဌာနအား လှူဒါန်းမည့် မြန်မာဘုရင်ခေတ်နှင့် ဗြိတိသျှခေတ် မန္တလေးလက်ရာ ပုရပိုက်များ၊ ဓာတ်ပုံများနှင့် အခြားရှားပါးပစ္စည်းများလည်း မီးထဲပါခဲ့သည်။
မီး​လောင်မှုအပြီး စီးပွား​ရေးအ​ခြေအ​နေ ​ဈေးချိုအ​ရှေ့ဘက်ရှိ အ​ရောင်းအဝယ်​ရပ်ကွက်ကြီး မီး​လောင်သွားသဖြင့် မြို့၏ စီးပွား​ရေး ပျက်ခဲ့ရသည်။
မီး​လောင်အပြီး ပြန်မ​ဆောက်နိုင်၍ မြို့လယ်​နေရာများအား ​ရောင်းချရာမှ မြို့ခံမဟုတ်သူများ မြို့လယ်တွင် ​​နေရာရလာခဲ့သည်။
​မြေ​ဈေးတက်လာပြီး ​ငွေဖြူ၊​ငွေမဲ ပြဿနာများ ဖြစ်လာသည်။
မြို့လယ်တွင် အထပ်မြင့်တိုက်များ အစားထိုးလာခဲ့သည်။
ထို့အပြင် တရုတ်စားပွဲရုံများလည်း တိုးများလာခဲ့သည်။
ကိုးကား ကဏ္ဍ:မန္တလေး ကဏ္ဍ:မြန်မာနိုင်ငံတွင် ဖြစ်ပွားသော မီးလောင်မှုများ။
300px| စကြဝဠာ/ကမ္ဘာလောကကို ဖန်တီးစဉ်၌ နေနတ်ဘုရား ရား ၏လှေကြီးကိုကောင်းကင်ပြင်သို့ ရေထုကြီးမှမတင်ခြင်း၊ ရေထုကြီးအား နတ်ဘုရားအားလုံး၏အချုပ် နန်း(Nun) နတ်ဘုရားအဖြစ် သရုပ်ဖော်ထားခြင်း။
အီဂျစ်ဒဏ္ဍာရီ သည်ရှေးခတ်အီဂျစ်ပြည်မှ ဒဏ္ဍာရီ အစုအဝေးတစ်ခုဖြစ်၏။
ထိုဒဏ္ဍာရီ၌ အီဂျစ်သူအီဂျစ်သားများ၏ ကမ္ဘာလောကကိုနားလည်စေရန် အီဂျစ်နတ်ဘုရားများ၏ ဆောင်ရွက်ချက်များကို ဖော်ပြထားသည်။
ဤဒဏ္ဍာရီများကဖော်ပြထားသည့် ယုံကြည်မှုများသည် ရှေးခေတ်အီဂျစ်ဘာသာ၏ အရေးပါသောအစိတ်အပိုင်းတစ်ခုလည်းဖြစ်သည်။
ရှေးလေတ်အီဂျစ် စာပေ၊ အနုပညာများတွင် ဒဏ္ဍာရီများသည် မကြာခဏဆိုသလိုပါဝင်တတ်၍ အထူးသဖြင့် ဇာတ်လမ်းတိုများ၊ ဓမ္မတေးကဲ့သို့သော ဘာသာရေးစာများ၊ ရိုးရာဓလေ့စာများ၊ ဈာပနနှင့်သက်ဆိုင်သောကျမ်းစာများနှင့် အီဂျစ်ဘုရားကျောင်းများ၏ အလှတန်ဆာဆင်မှုများ၌ ပါဝင်လေသည်။
ဤရင်းမြစ်များ၌ ဒဏ္ဍာရီတစ်ခုအကြောင်းအပြည့်အစုံပါဝင်မှုရှားပါးကာ ပုံမှန်အားဖြင့် အတိုပုံစံဖြင့်သာဖော်ပြမှုများလေသည်။
သဘာဝဖြစ်စဉ်သံသရာများ၏ စေ့ဆော်မှုများကြောင့် အီဂျစ်တို့သည် မျက်မှောက်ကာလအချိန်ကို ထပ်ခါတလဲလဲဖြစ်ပျက်သောပုံစံများအဖြစ်ရှုမြင်သည်။
မျက်မှောက်အဖြစ်အပျက်များသည် ဒဏ္ဍာရီအဖြစ်ပျက်များ၏ ထပ်ကျော့ဖြစ်စဉ်များဖြစ်ပြီး ဤသို့ဖြစ်ပျက်မှုများကိုလုပ်ဆောင်ရာတွင် ပစ္စက္ခဖြစ်ပျက်မှုများသည် မား (maat) ဟုခေါ်သည့် စကြဝဠာ၏ အစီစဉ်တကျရှိမှုကို အသစ်တဖန်ပြန်ဖြစ်စေသည်။
ဒဏ္ဍာရီဆန်သောအတိတ်မှ အရေးကြီးဆုံးဇာတ်လမ်းအပိုင်းများ၌ပါရှိသည်မှာ အီဂျစ်တို့၏ ဖန်တီးခြင်းဆိုင်ရာဒဏ္ဍာရီဖြစ်၍ ကမ္ဘာဦးကစဉ့်ကလျှားအနေအထားမှ စကြဝဠာကို နတ်ဘုရားများတည်ဆောက်ပုံကို ဖော်ပြထားသည်။
ထို့နောက် နေနတ်ဘုရား ရား (Ra) ၏ကမ္ဘာမြေလောကအပေါ် အုပ်စိုးမှုဇာတ်လမ်းများ၊ အိုးဆိုက်ရစ် (Osiris) ဒဏ္ဍာရီ၊ ဤဒဏ္ဍာရီတွင် နတ်ဘုရားများဖြစ်ကြသော အိုးဆိုက်ရစ်၊ အိုက်စစ် (Isis)၊၊ ဟိုးရပ်စ် (Horus) တို့သည် အဖျက်အမှောက်လုပ်သော ဆက် (Set) နတ်ဘုရားအားပြန်လည် ရုန်းကန်ချေဖျက်မှုများပါဝင်သည်။
ဒဏ္ဍာရီအဖြစ်ယူဆနိုင်သော ပစ္စုပ္ပန်မှအဖြစ်များတွင် နတ်ဘုရား ရား ၏ နေ့စဉ် ကမ္ဘာနှင့် ၎င်း၏နောက်လောကတစ်ခုဖြစ်သော ဝိဉာဉ်လောက(ငရဲ) (Duat)ကိုဖြတ်သန်းသည့်ခရီးစဉ်များပါဝင်သည်။
ဤဒဏ္ဍာရီများ၌ အဖန်တလဲလဲဖြစ်ပျက်သော အကြောင်းအရာများတွင် မား ကိုထိန်းသိမ်းသူများနှင့် ကစဉ့်ကလျှားဖြစ်စေရန်ပြုသောမိစ္ဆာအားများကြားက ပဋိပက္ခများ၊ မား ကိုထိန်းသိမ်းရာတွင် ဖားရိုးများ (pharaoh - ဖဲရိုး) ၏ အရေးပါပုံ၊ ဆက်လက်ဖြစ်ပျက်နေသော သေခြင်းတရား၊ နတ်ဘုရားများပြန်လည်ပေါက်ဖွားခြင်း စသဖြင့်ပါဝင်လေသည်။
ဤဘာသာရေးဆန်သည့်အဖြစ်ပျက်များ အသေးစိတ်ဖော်ပြမှုများသည် ကျမ်းစာတစ်ခုနှင့် တစ်ခုမတူ အလွန်ကွဲပြားကြ၏။
ရံခါ၌ အချင်းချင်း ဆန့်ကျင်ဘက်အနေအထားတွင်ပင် ရှိတတ်၏။
နတ်ဘုရားများ၏ အနှစ်ချုပ်သဘောနှင့် အပြုအမူများကို လူသားတို့နားလည်နိုင်သော ဝေါဟာရများဖြင့်ဘာသာပြန်ဆိုကြလျှက် အီဂျစ်ဒဏ္ဍာရီများသည် မူလအနေဖြင့် ခိုင်းနှိုင်းတင်စားချက်များသာဖြစ်ကြ၏။
ဒဏ္ဍာရီတစ်ခု၏ မူကွဲတစ်ခုစီသည် အီဂျစ်တို့၏ နတ်ဘုရားများ၊ ကမ္ဘာလောကကိုနားလည်မှုဆိုင်ရာအရည်အသွေးတစ်ရပ်ကို မြင့်မားစေ၍ မတူကွဲပြားသော အမှတ်သညာရှုထောင့်အသွင်အပြင်တစ်ခုကိုလည်း ကိုယ်စားပြုနိုင်သည်။
ဤဒဏ္ဍာရီသည် အီဂျစ်ယဉ်ကျေးမှုကို နက်နက်နဲနဲလွှမ်းမိုးနိုင်ခြင်း၊ ဘာသာရေးဓလေ့ထုံးတမ်းများကို စေ့ဆော်ပေးနိုင်ခြင်း၊ အုပ်ချုပ်မင်းလုပ်ခြင်း၏ အတွေးအမြင်အခြေခံသဘောတရားများကိုလည်း အထောက်အပံ့ဖြစ်စေခဲ့သည်။
ဒဏ္ဍာရီလာ ဇာတ်ကွက်၊ ပုံဖော်မှုတို့သည် အုတ်ဂူများ၊ ဘုရားကျောင်းများ၊ အဆောင်လက်ဖွဲ့ပစ္စည်းများ၌ ပါဝင်လေ့ရှိခဲ့သည်။
စာပေ၌လည်း ဒဏ္ဍာရီဆိုင်ရာအခြင်းအရာများကို ဟာသမှသည် ခိုင်းနှိုင်းပုံဆောင်ရေးဖွဲ့ခြင်းအထိ များပြားသော ဇာတ်လမ်းပုံပြင်များတွင် အသုံးပြုကြကာ အီဂျစ်လူမျိုးများက မြောက်မြားစွာသောရည်ရွယ်ချက်များအတွက် ဒဏ္ဍာရီကို သင့်တင့်သလိုပြုပြင်သုံးစွဲခဲ့ကြသည်ဟုလည်းညွှန်းဆိုဖော်ပြကြသည်။
အဓိက ဒဏ္ဍာရီများ အောက်၌အရေးပါဆုံးဖြစ်သော ဒဏ္ဍာရီကဏ္ဍများကို ဖော်ပြထားသည်။
အီဂျစ်ဒဏ္ဍာရီနှင့်ပတ်သက်၍ အပိုင်းအစ(အပိုင်းတိုများ) အနေအထားများကြောင့် ဒဏ္ဍာရီဆိုင်ရာဖြစ်စဉ်များ ရှေ့နောက်သဘောကို ညွှန်ပြရန်ခက်ခဲသည်။
သို့သော်လည်း အောက်ပါကဏ္ဍများကို လျော့တိလျော့ရဲပုံစံဖြင့်သာ ရှေ့နောက်အစဉ်ပြသမှုအား ဖော်ပြထားသည်။
ဖန်တီးခြင်း ကမ္ဘာလောကကိုဖန်တီးခြင်းအကြောင်းသည် အရေးကြီးဆုံးသော ဒဏ္ဍာရီများအနက်တစ်ခုဖြစ်သည်။
လောကကိုဖန်တီးသည့် နတ်ဘုရားများအကြောင်းသည် များစွာကွဲပြားလျက် ရှိ၏။
ကွဲပြားမှုမှာ တစ်စိတ်တစ်ပိုင်းအားဖြင့် အီဂျစ်မြို့များနှင့် ဘာသာရေးဆရာ(နတ်ဆရာ)တို့၏ ဆန္ဒများသည် ၎င်းတို့ကိုးကွယ်သော နတ်ဘုရားများကို ထင်ရှားစေခြင်းငှာ ထိုဖန်တီးခြင်းဒဏ္ဍာရီများ၌ ပါဝင်စေခြင်းဖြစ်သည်။
ကွဲပြားမှုအကြောင်းများကို ဝိရောဓိအနေဖြင့် မသတ်မှတ်သော်လည်း အီဂျစ်တို့က ဖန်တီးခြင်းအကြောင်းများတွင် များစွာသောအသွင်ပြင်၊ တန်ခိုးစွမ်းအားပေါင်းများစွာပါဝင်သည်ဟုရှုမြင်ခဲ့ကြသည်။
နတ်ဘုရားမများ လောကအစရှိ ကမ္ဘာမြေနံဘေးက ရေများအားခပ်ထုတ်နေစဉ် နေသည် အဝိုင်းသဏ္ဌာန်ရှိ ဖန်တီးထားသည့် ကမ္ဘာ့ကုန်းမြေပေါ်မှ ပေါ်ထွက်လာသည်။
အဓိကတူညီသော ဒဏ္ဍာရီအခြင်းအရာတစ်ခုမှာ ရေထုများဖုံးလွှမ်းနေသော စကြဝဠာအစဦး(chaos) မှ ကမ္ဘာလောကပေါ်ထွက်ခဲ့ခြင်းဖြစ်၏။
ဤဖြစ်ရပ်သည် မား (maat) အားတည်ထောင်ခြင်းနှင့် သက်ရှိတို့၏ဇာစ်မြစ်စတင်ခြင်းကို ဖော်ပြသည်။